Okresná prokuratúra Nitra 
Damborského 1, 949 99 Nitra 1 	

Sp. zn. : 3 Pv 630/11/4403	Nitra, 21.5.2012
EEČ : 2-32-86-2012

U Z N E S E N I E

Trestná vec:	obvinený XXXXX  
Prečin:	krádež podľa § 212 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátorka Okresnej prokuratúry Nitra
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	trvalé bydlisko: XXXXX, XXXXX, Slovensko
a
poškodeným:
1.	XXXXX
Obsahom zmieru je:
a.	Peňažná suma určená na všeobecne prospešné účely: 150,00 € 
b.	Konkrétny adresát peňažnej sumy určenej na všeobecne prospešné účely: Organizácia muskulárnych dystrofikov SR 
c.	Suma odovzdaná štátu na peňažnú pomoc obetiam trestnej činnosti: 75,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	trvalé bydlisko: XXXXX, XXXXX, Slovensko
realizované policajtom Obv.odd. PZ Nitra pod spisovou značkou ORP-2809/NR-NR-2011.
Dňa 07.05.2012 vyhlásil, že spáchal skutok spočívajúci v tom, že dňa 21.08.2011 v čase asi o 17:00 hod. v Nitre na Výstavisku Agrokomplex pred pavilónom M1 odcudzil z vystaveného traktora zn. KUBOTA L 4100 1 ks hornej časti tiahla trojbodového závesu a z vystaveného traktora zn. KUBOTA M 7040 Narrow 1 ks hornej časti tiahla trojbodového závesu spolu v hodnote 370,39 €, pričom bol priamo pri trestnom čine pristihnutý zamestnancami poškodeného podnikateľského subjektu XXXXX, XXXXX a odcudzený tovar mu bol odobratý a nepoškodený vrátený poškodenému XXXXX,

	- dňa 07.05.2012 uhradil, pred probačným a mediačným úradníkom, poškodenému XXXXX náhradu ušlého zisku a cestovné na mediačný proces v celkovej výške 80,- EUR, keďže poškodený XXXXX od obvineného nežiadal nahradiť žiadnu formu náhrady škody, 
a

- dňa 11.05.2012 poukázal na účet Okresnej prokuratúry v Nitre číslo 1836496151/0200, peňažnú sumu vo výške 150,- EUR určenú na všeobecne prospešné účely, z ktorej 50 % určila štátu na pomoc obetiam trestnej činnosti a 50 % občianskemu združeniu - Organizácia muskulárnych dystrofikov v SR, so sídlom Banšelova č. 4, Bratislava, IČO: 00624802.

Odôvodnenie: 
Policajt Obvodného oddelenia Policajného zboru v Nitre uznesením ČVS: ORP-2809/NR-NR-2011 zo dňa 10.10.2011 podľa § 199 odsek 1 Trestného poriadku začal trestné stíhanie pre prečin krádeže podľa  § 212 odsek 1 Trestného zákona.

Policajt Obvodného oddelenia Policajného zboru v Nitre uznesením vydaným pod tým istým ČVS dňa 20.12.2011 podľa § 206 odsek 1 Trestného poriadku vzniesol obvinenie voči XXXXX pre prečin krádeže podľa § 212 odsek 1 Trestného zákona na skutkovom základe uvedenom vo výrokovej časti tohto uznesenia.

	Preskúmaním súvisiaceho spisového materiálu ČVS: ORP-2809/NR-NR-2011 bolo zistené, že obvinený XXXXX sa svojím konaním dopustil spáchania prečinu krádeže podľa § 212 odsek 1 Trestného zákona, pričom ide o prečin, za ktorý Trestný zákon ustanovuje trest odňatia slobody až na 2 (dva) roky, teda horná hranica trestu odňatia slobody pri tomto prečine neprevyšuje hornú hranicu trestu odňatia slobody uvedenú v § 220 odsek 1 Trestného poriadku.

Obvinený XXXXX a poškodený XXXXX uzavreli dňa 07.05.2012 v konaní pred probačným a mediačným úradníkom Okresného súdu v Nitre XXXXX (č. k.  1M/3/2012) zmier, z obsahu ktorého vyplýva, že poškodený XXXXX od obvineného nežiadal nahradiť žiadnu formu náhrady škody, keďže mu bol odcudzený tovar nepoškodený vrátený a iná ujma mu spôsobená nebola. Obvinený XXXXX dňa 07.05.2012  uhradil poškodenému len náhradu ušlého zisku a cestovné na mediačný proces v celkovej výške 80,- EUR, pričom poškodený XXXXX vyhlásil, že od obvineného XXXXX žiadnu inú škodu spôsobenú predmetným prečinom nepožaduje. 

 Obvinený XXXXX slobodne, vážne, zrozumiteľne a určito vyhlásil, že spáchal skutok, pre ktorý je trestne stíhaný. 

Obvinený XXXXX dňa 11.05.2012 poukázal na účet Okresnej prokuratúry v Nitre číslo 1836496151/0200, peňažnú sumu vo výške 150,- EUR určenú na všeobecne prospešné účely, z ktorej 50 % určila štátu na pomoc obetiam trestnej činnosti a 50 % občianskemu združeniu - Organizácia muskulárnych dystrofikov v SR, so sídlom Banšelova č. 4, Bratislava, IČO: 00624802

Táto suma na všeobecne prospešné účely bola obvinenému určená vo výške 150,- EUR s prihliadnutím na ochotu a úprimné oľutovanie obvineného, na dotknutý záujem a vzniknuté následky, na výšku škody, ktorú spôsobil svojím konaním a na jeho majetkové pomery. Z týchto dôvodov uvedená suma nie je neprimeraná závažnosti spáchaného prečinu.

Obvinený XXXXX a poškodený XXXXX súhlasili s uzatvorením zmieru.

Z odpisu registra trestov obvineného XXXXX vyplýva, že doposiaľ nebol súdne trestaný.

Zo správy Obvodného úradu v Krupine vyplýva, že  obvinený XXXXX nemá žiadny záznam v evidencii priestupkov vedenom týmto úradom. 

Vzhľadom na povahu a závažnosť spáchaného prečinu, na mieru, akou bol prečinom dotknutý verejný záujem, na osobu obvinenej a na jej osobné a majetkové pomery som dospel k záveru, že rozhodnutie o schválení zmieru a o zastavení trestného stíhania je dostačujúce. 

Preto som rozhodla tak, ako je to uvedené vo výrokovej časti tohto uznesenia.  

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Soňa Struhárová
prokurátorka